...połechtać podniebiyni lodami...
...rodził sie w ni Jerzy Trzanowski...
Szpacyrkym po Cieszynie
“Gdo sie za swój jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Wartko hópko
Nic nie pumoże trzeja bydzie dzisio zaś pomaluśku pokraczować ku wyrchu Głymbokóm, kaj pod nomerym sztyry a dwacet /24/ trefiymy na maluśki kszeft s jedzynim. Skyrs czymu łón sie mianuje jako taki zielóne stworzyni ze stawu tego nie wiym, ale możne tymu, że wartko hópko tak samo jak ludzie kierym chybiło jedzynio i prawióm, że trzeja wartko hópnóć cosi kupić. Gor moc razy tam u nich sie pokazujóm tustelocy, kierym chybiło za dnia czasu, a u nich je odewrzite, aże kansi do nocy. Kónsek dalij poradzymy se pomaszkiecić i połechtać podniebiyni lodami, kierych tam majom tak moc, że każdy mo wielkóm ostude jaki se wybrać. Ostude też bydymy mieli s bankym kiery mo zielóny szyld, bo jak inksze na zicher bydzie nas namowioł do niechanio se unich piniyndzy, abo weznóć pojczke na jakisi procynt. Chałupa ta mo jednakowóż wielkóm tradycyje skyrs tego, że rodził sie w ni Jerzy Trzanowski, kiery sie zasłóżył w pisaniu kościelnych pieśni. Wykształcił sie też na wanelickigo ksiyndza, ale nie podarziło mu sie nigdzi delij zagrzoć placu, bo był przeganiany skyrs swoji luterski wiary. Tak to czasym bywo, że coby żodnymu nie zawadzać lepszyj nie pokazować co sie mo duszy i swoji żywobyci przynś bez ostudy aji s przibuznymi. Dzisio to uż nima ta samo chałupa, bo isto od starości ta piyrszo sie obaliła i trzeja było postawić nowóm na tym samym placu. Pore roków tymu egzystwała tam eszcze gospoda “Targowa”, ale prziszła moda na banki i dzisio nikierzi yno mogóm pospóminać jako tam kiejsi szło sie fajnie nabónckać.
Mini słownik:
pokraczować-podążać,
kszeft-sklep,
skyrs-z powodu,
hópko-skacze,
chybiło-zabrakło,
prawióm-mówią,
gor-zwłaszcza,
odewrzite-otwarte,
kónsek-kawałek,
pomaszkecić-posmakować,
ostuda-kłopot,
na zicher-na pewno,
pojczka-pożyczka,
skyrs-z powodu,
żywobyci-życie,
przibuzni-krewni,
nikierzi-niektórzy,
nabónckać-najeść
Tóż miyjcie sie wszedcy dobrze i wiesiołego popióntku.
pol_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn pol_Latn slv_Latn pol_Latn pol_Latn bos_Latn pol_Latn kmr_Latn pol_Latn bjn_Latn bos_Latn kea_Latn szl_Latn szl_Latn pol_Latn szl_Latn szl_Latn fur_Latn hau_Latn szl_Latn